ایکی گون داوام ائده‌جک سفرده تورکیه پرزیدنتی ماجار همکاری یانوش آدرله یاناشی، ماجاریستان پارلامنتی‌نین صدری لازلو کوور و باش ناظیر ویکتور اوربانلا گؤروشه‌جک.
تورکیه پرزیدنتی رجب طیب اردوغان ماجاریستانا رسمی سفره گئدیب.
رجب طیب اردوغان ماجاریستانا حیات یولداشی امینه اردوغان، جمهور باشقانیلیغی سؤزچوسو ابراهیم کالین، خاریجی ایشلر ناظیری مولود چاووش اوغلو، تیجارت ناظیری روحسار پئکجان، نقلیات و آلت یاپی ناظیری مهمت جاهیت تورهان، جمهور باشقانلیغی اینفورماسیون رهبری فخرالدین آلتون، عدالت و اینکیشاف پارتیسی‌نین (آک پارتی) صدر معاوینی جودت ییلمازلا گئتدی.
تورکیه پرزیدنتی رجب طیب اردوغان 8-9  اوکتبر تاریخلرینده ماجاریستان پرزیدنتی یانوش آدرین دعوتی ایله بو اؤلکه‌یه رسمی سفر ائده‌جک.
جمهور باشقانلیغی‌نین مطبوعات خیدمتیندن وئریلن معلوماتا گؤره، جمهور باشقانی رجب طیب اردوغان ماجاریستان پرزیدنتی یانوس آدر ایله کئچیرجگی گؤروشلر ایله یاناشی مجلیس صدری لازلو کوور و باش ناظیر ویکتور اوربان ایله بیر آرایا گله‌جک.
گؤروش‌لرده ایکی طرف‌لی سیاسی، حربی، تهلوکه‌سیزلیک، مودافعه صنایعسی، ایقتیصادی، تیجارت، مدنی و سوسیال موناسیبت‌لر موذاکیره اولونا‌جاق.
گؤروشلرده همچنین تورکیه-آوروپا بیرلیگی موناسیبت‌لری، نیظامسیز گوچ، ترورلا موباریزه و ایکی اؤلکه‌نین گوندلیگینده اولان بولگه سل و اولوسلار آراسی مسئله‌لر موذاکیره اولونا‌جاق.
جمهور باشقانی رجب طیب اردوغانین باش ناظیر ویکتور اوربان ایله بوداپست-ده کی گول بابا توربه‌سی‌نین رسمی آچیلیش مراسیمینه قاتیلماسی، بیزنس فوروموندا ایشتیراک ائتمه‌سی و قالیچیا شهیدلر خیابانینی زیارت ائتمه‌سی نظرده توتولور.
